21
1 Καὶ εἶδον οὐρανὸν καινὸν καὶ γῆν καινήν· ὁ γὰρ πρῶτος οὐρανὸς καὶ ἡ πρώτη γῆ *⸂ἀπῆλθον,⸃ καὶ ἡ θάλασσα οὐκ ἔστιν ἔτι. 2 Καὶ *⸂τὴν πόλιν τὴν ἁγίαν, Ἱερουσαλὴμ καινήν, εἶδον⸃ καταβαίνουσαν *⸉ἐκ τοῦ οὐρανοῦ ἀπὸ τοῦ θεοῦ,⸊ ἡτοιμασμένην ὡς νύμφην κεκοσμημένην τῷ ἀνδρὶ αὐτῆς. 3 Καὶ ἤκουσα φωνῆς μεγάλης ἐκ τοῦ *⸂οὐρανοῦ,⸃ λεγούσης, Ἰδού, ἡ σκηνὴ τοῦ θεοῦ μετὰ τῶν ἀνθρώπων, καὶ σκηνώσει μετ᾽ αὐτῶν, καὶ *⸂2 αὐτοὶ λαὸς αὐτοῦ⸃ ἔσονται, καὶ αὐτὸς ὁ θεὸς *⸉ἔσται μετ᾽ αὐτῶν·⸊ *⸆ 4 καὶ ἐξαλείψει *⸆ πᾶν δάκρυον *⸂ἀπὸ⸃ τῶν ὀφθαλμῶν αὐτῶν, καὶ ὁ θάνατος οὐκ ἔσται ἔτι· οὔτε πένθος, οὔτε κραυγή, οὔτε πόνος οὐκ ἔσται ἔτι· *⸋ὅτι⸌ τὰ πρῶτα ἀπῆλθον. 5 Καὶ εἶπεν ὁ καθήμενος ἐπὶ *⸂τῷ θρόνῳ,⸃ Ἰδού, *⸉πάντα καινὰ ποιῶ.⸊ Καὶ λέγει *⸋μοι,⸌ Γράψον· ὅτι οὗτοι οἱ λόγοι *⸉2 ἀληθινοὶ καὶ πιστοί⸊ εἰσιν. 6 Καὶ εἶπέν μοι, *⸂Γέγονα·⸃ *⸆ τὸ Ἄλφα καὶ τὸ Ὦ, *⸂2 ἡ ἀρχὴ καὶ τὸ τέλος.⸃ Ἐγὼ τῷ διψῶντι δώσω ἐκ τῆς πηγῆς τοῦ ὕδατος τῆς ζωῆς δωρεάν. 7 Ὁ νικῶν κληρονομήσει *⸂ταῦτα,⸃ καὶ *⸂2 ἔσομαι αὐτῷ θεός, καὶ αὐτὸς ἔσται μοι υἱός.⸃ 8 *⸂Τοῖς δὲ δειλοῖς καὶ ἀπίστοις⸃ *⸋καὶ ἁμαρτωλοῖς⸌ καὶ ἐβδελυγμένοις καὶ φονεῦσιν καὶ πόρνοις καὶ *⸂2 φαρμάκοις⸃ καὶ εἰδωλολάτραις, καὶ πᾶσιν τοῖς ψευδέσιν, τὸ μέρος αὐτῶν ἐν τῇ λίμνῃ τῇ καιομένῃ πυρὶ καὶ θείῳ, ὅ ἐστιν *⸂3 ὁ θάνατος ὁ δεύτερος.⸃
9 Καὶ ἦλθεν *⸆ εἷς *⸋ἐκ⸌ τῶν ἑπτὰ ἀγγέλων τῶν ἐχόντων τὰς ἑπτὰ φιάλας *⸂γεμούσας⸃ τῶν ἑπτὰ πληγῶν τῶν ἐσχάτων, καὶ ἐλάλησεν μετ᾽ ἐμοῦ, λέγων, Δεῦρο, δείξω σοι *⸉τὴν γυναῖκα τὴν νύμφην τοῦ ἀρνίου.⸊ 10 Καὶ ἀπήνεγκέν με ἐν πνεύματι ἐπ᾽ ὄρος μέγα καὶ ὑψηλόν, καὶ ἔδειξέν μοι τὴν πόλιν *⸋τὴν μεγάλην,⸌ τὴν ἁγίαν Ἱερουσαλήμ, καταβαίνουσαν ἐκ τοῦ οὐρανοῦ ἀπὸ τοῦ θεοῦ, 11 ἔχουσαν τὴν δόξαν τοῦ θεοῦ· *⸆ ὁ φωστὴρ αὐτῆς ὅμοιος λίθῳ τιμιωτάτῳ, ὡς λίθῳ ἰάσπιδι κρυσταλλίζοντι· 12 *⸂ἔχουσα *⸆ τεῖχος μέγα καὶ ὑψηλόν, ἔχουσα⸃ πυλῶνας δώδεκα, καὶ ἐπὶ *⸂2 τοῖς πυλῶσιν⸃ ἀγγέλους δώδεκα, καὶ ὀνόματα ἐπιγεγραμμένα, ἅ ἐστιν *⸂3 ὀνόματα⸃ τῶν δώδεκα φυλῶν *⸋τῶν⸌ υἱῶν Ἰσραήλ. 13 *⸂Ἀπὸ ἀνατολῶν, πυλῶνες τρεῖς· καὶ ἀπὸ βορρᾶ, πυλῶνες τρεῖς· καὶ ἀπὸ νότου, πυλῶνες τρεῖς· καὶ ἀπὸ δυσμῶν,⸃ πυλῶνες τρεῖς. 14 Καὶ τὸ τεῖχος τῆς πόλεως *⸂ἔχον⸃ θεμελίους δώδεκα, καὶ *⸂2 ἐπ᾽ αὐτῶν⸃ *⸂3 δώδεκα ὀνόματα τῶν δώδεκα ἀποστόλων⸃ τοῦ ἀρνίου. 15 Καὶ ὁ λαλῶν μετ᾽ ἐμοῦ εἶχεν *⸋μέτρον⸌ κάλαμον χρυσοῦν, ἵνα μετρήσῃ τὴν πόλιν, καὶ τοὺς πυλῶνας αὐτῆς, *⸋2 καὶ τὸ τεῖχος αὐτῆς.⸌ 16 Καὶ ἡ πόλις τετράγωνος κεῖται, καὶ τὸ μῆκος αὐτῆς *⸆ ὅσον *⸆2 τὸ πλάτος. Καὶ ἐμέτρησεν τὴν πόλιν τῷ καλάμῳ ἐπὶ *⸂σταδίους⸃ δώδεκα χιλιάδων· *⸋δώδεκα⸌ τὸ μῆκος καὶ τὸ πλάτος καὶ τὸ ὕψος αὐτῆς ἴσα ἐστίν. 17 Καὶ ἐμέτρησεν τὸ τεῖχος αὐτῆς ἑκατὸν τεσσαράκοντα τεσσάρων πηχῶν, μέτρον ἀνθρώπου, ὅ ἐστιν ἀγγέλου. 18 Καὶ *⸋ἦν⸌ ἡ ἐνδόμησις τοῦ τείχους αὐτῆς, ἴασπις· καὶ ἡ πόλις χρυσίον καθαρόν, *⸂ὅμοιον⸃ ὑέλῳ καθαρῷ. 19 *⸆ Οἱ θεμέλιοι τοῦ τείχους τῆς πόλεως παντὶ λίθῳ τιμίῳ κεκοσμημένοι. Ὁ θεμέλιος ὁ πρῶτος, ἴασπις· ὁ δεύτερος, σάπφειρος· ὁ τρίτος, χαλκηδών· ὁ τέταρτος, σμάραγδος· 20 ὁ πέμπτος, σαρδόνυξ· ὁ ἕκτος, σάρδιον· ὁ ἕβδομος, χρυσόλιθος· ὁ ὄγδοος, βήρυλλος· ὁ ἔνατος, τοπάζιον· ὁ δέκατος, χρυσόπρασος· ὁ ἑνδέκατος, ὑάκινθος· ὁ δωδέκατος, ἀμέθυσος. 21 Καὶ οἱ δώδεκα πυλῶνες, δώδεκα μαργαρῖται· ἀνὰ εἷς ἕκαστος τῶν πυλώνων ἦν ἐξ ἑνὸς μαργαρίτου· καὶ ἡ πλατεῖα τῆς πόλεως χρυσίον καθαρόν, ὡς ὕελος *⸂διαυγής.⸃ 22 Καὶ ναὸν οὐκ εἶδον ἐν αὐτῇ· ὁ γὰρ κύριος ὁ θεὸς ὁ παντοκράτωρ ναὸς αὐτῆς ἐστίν, καὶ τὸ ἀρνίον. 23 Καὶ ἡ πόλις οὐ χρείαν ἔχει τοῦ ἡλίου, οὐδὲ τῆς σελήνης, ἵνα φαίνωσιν *⸆ αὐτῇ· ἡ γὰρ δόξα τοῦ θεοῦ ἐφώτισεν αὐτήν, καὶ ὁ λύχνος αὐτῆς τὸ ἀρνίον. 24 Καὶ *⸂περιπατήσουσιν τὰ ἔθνη διὰ τοῦ φωτὸς αὐτῆς·⸃ καὶ οἱ βασιλεῖς τῆς γῆς φέρουσιν *⸋αὐτῷ⸌ *⸂2 δόξαν καὶ τιμὴν τῶν ἐθνῶν⸃ εἰς αὐτήν. 25 Καὶ οἱ πυλῶνες αὐτῆς οὐ μὴ κλεισθῶσιν ἡμέρας—νὺξ γὰρ οὐκ ἔσται ἐκεῖ— 26 καὶ οἴσουσιν τὴν δόξαν καὶ τὴν τιμὴν τῶν ἐθνῶν εἰς αὐτήν· 27 καὶ οὐ μὴ εἰσέλθῃ εἰς αὐτὴν *⸂πᾶν κοινόν, καὶ ποιοῦν⸃ βδέλυγμα καὶ ψεῦδος· εἰ μὴ οἱ γεγραμμένοι ἐν τῷ βιβλίῳ τῆς ζωῆς τοῦ ἀρνίου.
* 21:1 ⸂ ἀπῆλθον RP ¦ παρῆλθεν f 35 ¦ παρῆλθε TR ¦ ἀπῆλθαν TNT2 WH NA NIV SBL * 21:2 ⸂ τὴν πόλιν τὴν ἁγίαν, Ἱερουσαλὴμ καινήν, εἶδον RP f 35 TNT2 WH NA NIV SBL ¦ ἐγὼ Ἰωάννης εἶδον τὴν πόλιν τὴν ἁγίαν, Ἱερουσαλὴμ καινήν TR * 21:2 ⸉ ἐκ τοῦ οὐρανοῦ ἀπὸ τοῦ θεοῦ RP TNT2 WH NA NIV SBL ¦ ἀπὸ τοῦ θεοῦ ἐκ τοῦ οὐρανοῦ f 35 TR * 21:3 ⸂ οὐρανοῦ RP f 35 TR TNT2 ¦ θρόνου WH NA NIV SBL * 21:3 ⸂2 αὐτοὶ λαὸς αὐτοῦ RP f 35 ¦ αὐτοὶ λαοὶ αὐτοῦ TR TNT2 WH NA NIV SBL * 21:3 ⸉ ἔσται μετ᾽ αὐτῶν RP f 35 TR ¦ μετ᾽ αὐτῶν ἔσται TNT2 WH NA NIV SBL * 21:3 ⸆ – RP f 35 TNT2 WH NA25 SBL ¦ θεὸς αὐτῶν TR ¦ αὐτῶν θεός NA27+28 NIV * 21:4 ⸆ – RP f 35 TNT2 WH NA NIV SBL ¦ ὁ θεὸς TR * 21:4 ⸂ ἀπὸ RP f 35 TR ¦ ἐκ TNT2 WH NA NIV SBL * 21:4 ⸋ ὅτι RP f 35 TR TNT2 NA NIV ¦ – WH SBL * 21:5 ⸂ τῷ θρόνῳ RP TNT2 WH NA NIV SBL ¦ τοῦ θρόνου f 35 TR * 21:5 ⸉ πάντα καινὰ ποιῶ RP ¦ καινὰ ποιῶ πάντα f 35 TNT2 WH NA NIV SBL ¦ καινὰ πάντα ποιῶ TR * 21:5 ⸋ μοι RP f 35 TR TNT2 ¦ – WH NA NIV SBL * 21:5 ⸉2 ἀληθινοὶ καὶ πιστοί RP f 35 TR ¦ πιστοὶ καὶ ἀληθινοί TNT2 WH NA NIV SBL * 21:6 ⸂ Γέγονα RP f 35 ¦ Γέγονε TR ¦ Γέγοναν TNT2 WH NA NIV SBL * 21:6 ⸆ – RP f 35 ¦ ἐγώ εἰμι TR TNT2 NA27+28 NIV73 ¦ ἐγὼ WH NA25 NIV11 SBL * 21:6 ⸂2 ἡ ἀρχὴ καὶ τὸ τέλος RP TR TNT2 WH NA NIV SBL ¦ ἀρχὴ καὶ τέλος f 35 * 21:7 ⸂ ταῦτα RP f 35 TNT2 WH NA NIV SBL ¦ πάντα TR * 21:7 ⸂2 ἔσομαι αὐτῷ θεός … ἔσται μοι υἱός RP f 35 TNT2 WH NA NIV SBL ¦ ἔσομαι αὐτῷ θεός … ἔσται μοι ὁ υἱός TR * 21:8 ⸂ Τοῖς δὲ δειλοῖς καὶ ἀπίστοις RP f 35 TNT2 WH NA NIV SBL ¦ Δειλοῖς δὲ καὶ ἀπίστοις TR * 21:8 ⸋ καὶ ἁμαρτωλοῖς RP f 35 ¦ – TR TNT2 WH NA NIV SBL * 21:8 ⸂2 φαρμάκοις RP f 35 TNT2 WH NA NIV SBL ¦ φαρμακεῦσι TR * 21:8 ⸂3 ὁ θάνατος ὁ δεύτερος RP f 35 TNT2 WH NA NIV SBL ¦ δεύτερος θάνατος TR * 21:9 ⸆ – RP f 35 TNT2 WH NA NIV SBL ¦ πρὸς με TR * 21:9 ⸋ ἐκ RP f 35 TNT2 WH NA NIV SBL ¦ – TR * 21:9 ⸂ γεμούσας RP f 35 ¦ τὰς γεμούσας TR ¦ τῶν γεμόντων TNT2 WH NA NIV SBL * 21:9 ⸉ τὴν γυναῖκα τὴν νύμφην τοῦ ἀρνίου RP f 35 ¦ τὴν νύμφην τοῦ ἀρνίου τὴν γυναῖκα TR ¦ τὴν νύμφην τὴν γυναῖκα τοῦ ἀρνίου TNT2 WH NA NIV SBL * 21:10 ⸋ τὴν μεγάλην RP f 35 TR ¦ – TNT2 WH NA NIV SBL * 21:11 ⸆ – RP f 35 TNT2 WH NA NIV SBL ¦ καὶ TR * 21:12 ⸂ ἔχουσα … ἔχουσα RP f 35 TNT2 WH NA NIV SBL ¦ ἔχουσαν … ἔχουσαν TR * 21:12 ⸆ – RP f 35 TNT2 WH NA NIV SBL ¦ τε TR * 21:12 ⸂2 τοῖς πυλῶσιν RP f 35 TR WH NA NIV SBL ¦ τοὺς πυλῶνας TNT2 * 21:12 ⸂3 ὀνόματα RP ¦ – f 35 TR WH NA25 NIV11 SBL ¦ τὰ ὀνόματα TNT2 NA27+28 NIV73 * 21:12 ⸋ τῶν RP f 35 TR ¦ – TNT2 WH NA NIV SBL * 21:13 ⸂ Ἀπὸ ἀνατολῶν … καὶ ἀπὸ βορρᾶ … καὶ ἀπὸ νότου … καὶ ἀπὸ δυσμῶν RP f 35 ¦ Ἀπ᾽ ἀνατολῆς … ἀπὸ βορρᾶ … ἀπὸ νότου … ἀπὸ δυσμῶν TR ¦ Ἀπὸ ἀνατολῆς … καὶ ἀπὸ βορρᾶ … καὶ ἀπὸ νότου … καὶ ἀπὸ δυσμῶν TNT2 WH NA NIV SBL * 21:14 ⸂ ἔχον RP f 35 TR ¦ ἔχων TNT2 WH NA NIV SBL * 21:14 ⸂2 ἐπ᾽ αὐτῶν RP f 35 TNT2 WH NA NIV SBL ¦ ἐν αὐτοῖς TR * 21:14 ⸂3 δώδεκα ὀνόματα τῶν δώδεκα ἀποστόλων RP f 35 TNT2 WH NA NIV SBL ¦ ὀνόματα τῶν δώδεκα ἀποστόλων TR * 21:15 ⸋ μέτρον RP f 35 TNT2 WH NA NIV SBL ¦ – TR * 21:15 ⸋2 καὶ τὸ τεῖχος αὐτῆς RP TR TNT2 WH NA NIV SBL ¦ – f 35 * 21:16 ⸆ – RP f 35 TNT2 WH NA NIV SBL ¦ τοσοῦτόν ἐστίν TR * 21:16 ⸆2 – RP f 35 TNT2 WH NA25 NIV11 SBL ¦ καὶ TR NA27+28 NIV73 * 21:16 ⸂ σταδίους RP f 35 TNT2 SBL ¦ σταδίων TR WH NA NIV * 21:16 ⸋ δώδεκα RP f 35 ¦ – TR TNT2 WH NA NIV SBL * 21:18 ⸋ ἦν RP f 35 TR TNT2 ¦ – WH NA NIV SBL * 21:18 ⸂ ὅμοιον RP f 35 TNT2 WH NA NIV SBL ¦ ὅμοια TR * 21:19 ⸆ – RP WH NA NIV SBL ¦ Καὶ f 35 TR TNT2 * 21:21 ⸂ διαυγής RP f 35 TNT2 WH NA NIV SBL ¦ διαφανής TR * 21:23 ⸆ – RP TNT2 WH NA NIV SBL ¦ ἐν f 35 TR * 21:24 ⸂ περιπατήσουσιν τὰ ἔθνη διὰ τοῦ φωτὸς αὐτῆς RP f 35 TNT2 WH NA NIV SBL ¦ τὰ ἔθνη τῶν σωζομένων ἐν τῷ φωτί αὐτῆς περιπατήσουσι TR * 21:24 ⸋ αὐτῷ RP ¦ – f 35 TR TNT2 WH NA NIV SBL * 21:24 ⸂2 δόξαν καὶ τιμὴν τῶν ἐθνῶν RP ¦ τὴν δόξαν καὶ τὴν τιμὴν αὐτῶν f 35 TR ¦ τὴν δόξαν αὐτῶν TNT2 WH NA NIV SBL * 21:27 ⸂ πᾶν κοινόν, καὶ ποιοῦν RP f 35 ¦ πᾶν κοινοῦν, καὶ ποιοῦν TR ¦ πᾶν κοινόν, καὶ ὁ ποιῶν TNT2 WH NA NIV SBL