20
1 Καὶ εἶδον ἄγγελον καταβαίνοντα ἐκ τοῦ οὐρανοῦ, ἔχοντα τὴν κλεῖν τῆς ἀβύσσου, καὶ ἅλυσιν μεγάλην ἐπὶ τὴν χεῖρα αὐτοῦ. 2 Καὶ ἐκράτησεν *⸂τὸν δράκοντα, τὸν ὄφιν τὸν ἀρχαῖον,⸃ ὅς ἐστιν *⸂2 διάβολος καὶ ὁ Σατανᾶς,⸃ *⸋ὁ πλανῶν τὴν οἰκουμένην ὅλην,⸌ καὶ ἔδησεν αὐτὸν χίλια ἔτη, 3 καὶ ἔβαλεν αὐτὸν εἰς τὴν ἄβυσσον, καὶ ἔκλεισεν *⸆ καὶ ἐσφράγισεν ἐπάνω αὐτοῦ, ἵνα μὴ *⸂πλανᾷ⸃ *⸉ἔτι τὰ ἔθνη,⸊ ἄχρι τελεσθῇ τὰ χίλια ἔτη· *⸋καὶ⸌ μετὰ ταῦτα δεῖ *⸉2 αὐτὸν λυθῆναι⸊ μικρὸν χρόνον.
4 Καὶ εἶδον θρόνους, καὶ ἐκάθισαν ἐπ᾽ αὐτούς, καὶ κρίμα ἐδόθη αὐτοῖς· καὶ τὰς ψυχὰς τῶν πεπελεκισμένων διὰ τὴν μαρτυρίαν Ἰησοῦ, καὶ διὰ τὸν λόγον τοῦ θεοῦ, καὶ οἵτινες οὐ προσεκύνησαν *⸂τὸ θηρίον, *⸂2 οὐδὲ⸃ τὴν εἰκόνα⸃ αὐτοῦ, καὶ οὐκ ἔλαβον τὸ χάραγμα *⸂3 ἐπὶ τὸ μέτωπον, καὶ ἐπὶ τὴν χεῖρα αὐτῶν·⸃ καὶ ἔζησαν, καὶ ἐβασίλευσαν μετὰ *⸋τοῦ⸌ χριστοῦ *⸋2 τὰ⸌ χίλια ἔτη. 5 *⸂Καὶ οἱ⸃ λοιποὶ τῶν νεκρῶν οὐκ *⸂2 ἔζησαν⸃ *⸂3 ἄχρι⸃ τελεσθῇ τὰ χίλια ἔτη. Αὕτη ἡ ἀνάστασις ἡ πρώτη. 6 Μακάριος καὶ ἅγιος ὁ ἔχων μέρος ἐν τῇ ἀναστάσει τῇ πρώτῃ· ἐπὶ τούτων *⸂ὁ δεύτερος θάνατος⸃ οὐκ ἔχει ἐξουσίαν, ἀλλ᾽ ἔσονται ἱερεῖς τοῦ θεοῦ καὶ τοῦ χριστοῦ, καὶ βασιλεύσουσιν μετ᾽ αὐτοῦ *⸆ χίλια ἔτη.
7 Καὶ ὅταν τελεσθῇ τὰ χίλια ἔτη, λυθήσεται ὁ Σατανᾶς ἐκ τῆς φυλακῆς αὐτοῦ, 8 καὶ ἐξελεύσεται πλανῆσαι τὰ ἔθνη τὰ ἐν ταῖς τέσσαρσιν γωνίαις τῆς γῆς, *⸂τὸν Γὼγ καὶ τὸν Μαγώγ,⸃ συναγαγεῖν αὐτοὺς εἰς *⸋τὸν⸌ πόλεμον· ὧν ὁ ἀριθμὸς *⸆ ὡς ἡ ἄμμος τῆς θαλάσσης. 9 Καὶ ἀνέβησαν ἐπὶ τὸ πλάτος τῆς γῆς, καὶ ἐκύκλωσαν τὴν παρεμβολὴν τῶν ἁγίων καὶ τὴν πόλιν τὴν ἠγαπημένην· καὶ κατέβη πῦρ *⸂ἐκ τοῦ οὐρανοῦ ἀπὸ τοῦ θεοῦ,⸃ καὶ κατέφαγεν αὐτούς. 10 Καὶ ὁ διάβολος ὁ πλανῶν αὐτοὺς ἐβλήθη εἰς τὴν λίμνην τοῦ πυρὸς καὶ θείου, ὅπου *⸋καὶ⸌ τὸ θηρίον καὶ ὁ ψευδοπροφήτης· καὶ βασανισθήσονται ἡμέρας καὶ νυκτὸς εἰς τοὺς αἰῶνας τῶν αἰώνων.
11 Καὶ εἶδον θρόνον *⸉μέγαν λευκόν,⸊ καὶ τὸν καθήμενον *⸂ἐπ᾽ αὐτόν,⸃ οὗ ἀπὸ *⸆ προσώπου ἔφυγεν *⸉2 ἡ γῆ καὶ ὁ οὐρανός,⸊ καὶ τόπος οὐχ εὑρέθη αὐτοῖς. 12 Καὶ εἶδον τοὺς νεκρούς, *⸂τοὺς μεγάλους καὶ τοὺς μικρούς,⸃ ἑστῶτας ἐνώπιον τοῦ *⸂2 θρόνου,⸃ καὶ βιβλία ἠνεῴχθησαν· καὶ *⸉ἄλλο βιβλίον⸊ ἠνεῴχθη, ὅ ἐστιν τῆς ζωῆς· καὶ ἐκρίθησαν οἱ νεκροὶ ἐκ τῶν γεγραμμένων ἐν τοῖς βιβλίοις, κατὰ τὰ ἔργα αὐτῶν. 13 Καὶ ἔδωκεν ἡ θάλασσα *⸂τοὺς νεκροὺς τοὺς ἐν αὐτῇ, καὶ ὁ Θάνατος καὶ ὁ ᾍδης ἔδωκαν τοὺς νεκροὺς τοὺς ἐν αὐτοῖς·⸃ καὶ ἐκρίθησαν ἕκαστος κατὰ τὰ ἔργα αὐτῶν. 14 Καὶ ὁ Θάνατος καὶ ὁ ᾍδης ἐβλήθησαν εἰς τὴν λίμνην τοῦ πυρός· οὗτος *⸂ὁ θάνατος ὁ δεύτερός ἐστιν,⸃ *⸋ἡ λίμνη τοῦ πυρός.⸌ 15 Καὶ εἴ τις οὐχ εὑρέθη ἐν *⸂τῷ βιβλίῳ⸃ τῆς ζωῆς γεγραμμένος, ἐβλήθη εἰς τὴν λίμνην τοῦ πυρός.
* 20:2 ⸂ τὸν δράκοντα, τὸν ὄφιν τὸν ἀρχαῖον RP f 35 TR ¦ τὸν δράκοντα, ὁ ὄφις ὁ ἀρχαῖος TNT2 WH NA NIV SBL * 20:2 ⸂2 διάβολος καὶ ὁ Σατανᾶς RP f 35 TNT2 WH NA NIV SBL ¦ διάβολος καὶ Σατανᾶς TR * 20:2 ⸋ ὁ πλανῶν τὴν οἰκουμένην ὅλην RP f 35 ¦ – TR TNT2 WH NA NIV SBL * 20:3 ⸆ – RP f 35 TNT2 WH NA NIV SBL ¦ αὐτὸν TR * 20:3 ⸂ πλανᾷ RP f 35 ¦ πλανήσῃ TR TNT2 WH NA NIV SBL * 20:3 ⸉ ἔτι τὰ ἔθνη RP f 35 TNT2 WH NA NIV SBL ¦ τὰ ἔθνη ἔτι TR * 20:3 ⸋ καὶ RP f 35 TR ¦ – TNT2 WH NA NIV SBL * 20:3 ⸉2 αὐτὸν λυθῆναι RP f 35 TR TNT2 ¦ λυθῆναι αὐτὸν WH NA NIV SBL * 20:4 ⸂ τὸ θηρίον … τὴν εἰκόνα RP TNT2 WH NA NIV SBL ¦ τῷ θηριῷ … τῇ εἰκόνι f 35 ¦ τῷ θηριῷ … τὴν εἰκόνα TR * 20:4 ⸂2 οὐδὲ RP TNT2 WH NA NIV SBL ¦ οὔτε f 35 TR * 20:4 ⸂3 ἐπὶ τὸ μέτωπον, καὶ ἐπὶ τὴν χεῖρα αὐτῶν RP TNT2 WH NA NIV SBL ¦ ἐπὶ τὸ μέτωπον αὐτῶν, καὶ ἐπὶ τὴν χεῖρα αὐτῶν f 35 TR * 20:4 ⸋ τοῦ RP f 35 TNT2 WH NA NIV SBL ¦ – TR * 20:4 ⸋2 τὰ RP TR ¦ – f 35 TNT2 WH NA NIV SBL * 20:5 ⸂ Καὶ οἱ RP f 35 TNT2 ¦ Οἱ δὲ TR ¦ Οἱ WH NA NIV SBL * 20:5 ⸂2 ἔζησαν RP f 35 TNT2 WH NA NIV SBL ¦ ἀνἔζησαν TR * 20:5 ⸂3 ἄχρι RP f 35 TNT2 WH NA NIV SBL ¦ ἕως TR * 20:6 ⸂ ὁ δεύτερος θάνατος RP f 35 TNT2 WH NA NIV SBL ¦ ὁ θάνατος ὁ δεύτερος TR * 20:6 ⸆ – RP f 35 TR SBL ¦ τὰ TNT2 WH NA NIV * 20:8 ⸂ τὸν Γὼγ καὶ τὸν Μαγώγ RP f 35 TR TNT2 ¦ τὸν Γὼγ καὶ Μαγώγ WH NA NIV SBL * 20:8 ⸋ τὸν RP f 35 TNT2 WH NA NIV SBL ¦ – TR * 20:8 ⸆ – RP f 35 TR ¦ αὐτῶν TNT2 WH NA NIV SBL * 20:9 ⸂ ἐκ τοῦ οὐρανοῦ ἀπὸ τοῦ θεοῦ RP f 35 ¦ ἀπὸ τοῦ θεοῦ ἐκ τοῦ οὐρανοῦ TR TNT2 ¦ ἐκ τοῦ οὐρανοῦ WH NA NIV SBL * 20:10 ⸋ καὶ RP f 35 TNT2 WH NA NIV SBL ¦ – TR * 20:11 ⸉ μέγαν λευκόν RP f 35 TNT2 WH NA NIV SBL ¦ λευκὸν μέγαν TR * 20:11 ⸂ ἐπ᾽ αὐτόν RP f 35 NA NIV ¦ ἐπ᾽ αὐτοῦ TR WH SBL ¦ ἐπάνω αὐτοῦ TNT2 * 20:11 ⸆ – RP f 35 TR ¦ τοῦ TNT2 WH NA NIV SBL * 20:11 ⸉2 ἡ γῆ καὶ ὁ οὐρανός RP TR TNT2 WH NA NIV SBL ¦ ὁ οὐρανός καὶ ἡ γῆ f 35 * 20:12 ⸂ τοὺς μεγάλους καὶ τοὺς μικρούς RP f 35 TNT2 WH NA NIV SBL ¦ μικρούς καὶ μεγάλους TR * 20:12 ⸂2 θρόνου RP f 35 TNT2 WH NA NIV SBL ¦ θεοῦ TR * 20:12 ⸉ ἄλλο βιβλίον RP f 35 TNT2 WH NA NIV SBL ¦ βιβλίον ἄλλο TR * 20:13 ⸂ τοὺς νεκροὺς τοὺς ἐν αὐτῇ … τοὺς νεκροὺς τοὺς ἐν αὐτοῖς RP TNT2 WH NA NIV SBL ¦ τοὺς ἐν αὐτῇ νεκρούς … τοὺς ἐν αὐτοῖς νεκρούς f 35 TR * 20:14 ⸂ ὁ θάνατος ὁ δεύτερός ἐστιν RP WH NA NIV SBL ¦ ἐστιν ὁ θάνατος ὁ δεύτερός f 35 ¦ ἐστιν ὁ δεύτερός θάνατος TR ¦ ὁ δεύτερός θάνατος ἐστιν TNT2 * 20:14 ⸋ ἡ λίμνη τοῦ πυρός RP f 35 TNT2 WH NA NIV SBL ¦ – TR * 20:15 ⸂ τῷ βιβλίῳ RP ¦ τῇ βίβλῳ f 35 TR TNT2 WH NA NIV SBL