2
1 Κἀγὼ ἐλθὼν πρὸς ὑμᾶς, ἀδελφοί, ἦλθον οὐ καθ᾽ ὑπεροχὴν λόγου ἢ σοφίας καταγγέλλων ὑμῖν τὸ *⸂μαρτύριον⸃ τοῦ θεοῦ. 2 Οὐ γὰρ ἔκρινα *⸋τοῦ⸌ *⸉εἰδέναι τι⸊ ἐν ὑμῖν, εἰ μὴ Ἰησοῦν χριστόν, καὶ τοῦτον ἐσταυρωμένον. 3 Καὶ ἐγὼ ἐν ἀσθενείᾳ καὶ ἐν φόβῳ καὶ ἐν τρόμῳ πολλῷ ἐγενόμην πρὸς ὑμᾶς. 4 Καὶ ὁ λόγος μου καὶ τὸ κήρυγμά μου οὐκ ἐν *⸂πειθοῖς ἀνθρωπίνης σοφίας λόγοις,⸃ ἀλλ᾽ ἐν ἀποδείξει πνεύματος καὶ δυνάμεως· 5 ἵνα ἡ πίστις ὑμῶν μὴ ᾖ ἐν σοφίᾳ ἀνθρώπων, ἀλλ᾽ ἐν δυνάμει θεοῦ.
6 Σοφίαν δὲ λαλοῦμεν ἐν τοῖς τελείοις· σοφίαν δὲ οὐ τοῦ αἰῶνος τούτου, οὐδὲ τῶν ἀρχόντων τοῦ αἰῶνος τούτου, τῶν καταργουμένων· 7 ἀλλὰ λαλοῦμεν *⸉σοφίαν θεοῦ⸊ ἐν μυστηρίῳ, τὴν ἀποκεκρυμμένην, ἣν προώρισεν ὁ θεὸς πρὸ τῶν αἰώνων εἰς δόξαν ἡμῶν· 8 ἣν οὐδεὶς τῶν ἀρχόντων τοῦ αἰῶνος τούτου ἔγνωκεν· εἰ γὰρ ἔγνωσαν, οὐκ ἂν τὸν κύριον τῆς δόξης ἐσταύρωσαν· 9 ἀλλὰ καθὼς γέγραπται, Ἃ ὀφθαλμὸς οὐκ εἶδεν, καὶ οὖς οὐκ ἤκουσεν, καὶ ἐπὶ καρδίαν ἀνθρώπου οὐκ ἀνέβη, *⸂ἃ⸃ ἡτοίμασεν ὁ θεὸς τοῖς ἀγαπῶσιν αὐτόν. 10 Ἡμῖν *⸂δὲ⸃ *⸉ὁ θεὸς ἀπεκάλυψεν⸊ διὰ τοῦ πνεύματος *⸋αὐτοῦ·⸌ τὸ γὰρ πνεῦμα πάντα ἐρευνᾷ, καὶ τὰ βάθη τοῦ θεοῦ. 11 *⸂Τίς γὰρ οἶδεν ἀνθρώπων τὰ τοῦ ἀνθρώπου, εἰ μὴ τὸ πνεῦμα τοῦ ἀνθρώπου τὸ ἐν αὐτῷ; Οὕτως καὶ τὰ τοῦ θεοῦ οὐδεὶς οἶδεν,⸃ εἰ μὴ τὸ πνεῦμα τοῦ θεοῦ. 12 Ἡμεῖς δὲ οὐ τὸ πνεῦμα τοῦ κόσμου ἐλάβομεν, ἀλλὰ τὸ πνεῦμα τὸ ἐκ τοῦ θεοῦ, ἵνα εἰδῶμεν τὰ ὑπὸ τοῦ θεοῦ χαρισθέντα ἡμῖν. 13 Ἃ καὶ λαλοῦμεν, οὐκ ἐν διδακτοῖς ἀνθρωπίνης σοφίας λόγοις, ἀλλ᾽ ἐν διδακτοῖς *⸂πνεύματος ἁγίου,⸃ πνευματικοῖς πνευματικὰ συγκρίνοντες. 14 Ψυχικὸς δὲ ἄνθρωπος οὐ δέχεται τὰ τοῦ πνεύματος τοῦ θεοῦ· μωρία γὰρ αὐτῷ ἐστιν, καὶ οὐ δύναται γνῶναι, ὅτι πνευματικῶς ἀνακρίνεται. 15 Ὁ δὲ πνευματικὸς ἀνακρίνει *⸋μὲν⸌ *⸆ πάντα, αὐτὸς δὲ ὑπ᾽ οὐδενὸς ἀνακρίνεται. 16 Τίς γὰρ ἔγνω νοῦν κυρίου, ὃς συμβιβάσει αὐτόν; Ἡμεῖς δὲ νοῦν χριστοῦ ἔχομεν.
* 2:1 ⸂ μαρτύριον RP f 35 TR TNT2 NA25 NIV SBL ¦ μυστήριον WH NA27+28 * 2:2 ⸋ τοῦ RP f 35 TR ¦ – TNT2 WH NA NIV SBL * 2:2 ⸉ εἰδέναι τι RP f 35 TR ¦ τι εἰδέναι TNT2 WH NA NIV SBL * 2:4 ⸂ πειθοῖς ἀνθρωπίνης σοφίας λόγοις RP f 35 TR ¦ πειθοῖς σοφίας λόγοις TNT2 NA NIV ¦ πιθοῖς σοφίας λόγοις WH ¦ πειθοῖ σοφίας SBL * 2:7 ⸉ σοφίαν θεοῦ RP f 35 TR ¦ θεοῦ σοφίαν TNT2 WH NA NIV SBL * 2:9 ⸂ ἃ RP f 35 TR NA27+28 NIV ¦ ὅσα TNT2 WH NA25 SBL * 2:10 ⸂ δὲ RP f 35 TR TNT2 NA27+28 NIV73 ¦ γὰρ WH NA25 NIV11 SBL * 2:10 ⸉ ὁ θεὸς ἀπεκάλυψεν RP f 35 ¦ ὁ θεὸς ἀπεκάλυψε TR ¦ ἀπεκάλυψεν ὁ θεὸς TNT2 WH NA NIV SBL * 2:10 ⸋ αὐτοῦ RP f 35 TR ¦ – TNT2 WH NA NIV SBL * 2:11 ⸂ Τίς γὰρ οἶδεν … οὐδεὶς οἶδεν RP f 35 TR ¦ Τίς γὰρ οἶδεν … οὐδεὶς ἔγνωκεν TNT2 WH NA NIV SBL * 2:13 ⸂ πνεύματος ἁγίου RP f 35 TR ¦ πνεύματος TNT2 WH NA NIV SBL * 2:15 ⸋ μὲν RP f 35 TR TNT2 WH NA25 NIV11 ¦ – NA27+28 NIV73 SBL * 2:15 ⸆ – RP f 35 TR TNT2 WH NA25 NIV11 ¦ τὰ NA27+28 NIV73 SBL