10
1 Ἀδελφοί, ἡ μὲν εὐδοκία τῆς ἐμῆς καρδίας καὶ ἡ δέησις *⸋ἡ⸌ πρὸς τὸν θεὸν ὑπὲρ *⸂τοῦ Ἰσραήλ⸃ *⸋2 ἐστιν⸌ εἰς σωτηρίαν. 2 Μαρτυρῶ γὰρ αὐτοῖς ὅτι ζῆλον θεοῦ ἔχουσιν, ἀλλ᾽ οὐ κατ᾽ ἐπίγνωσιν. 3 Ἀγνοοῦντες γὰρ *⸂τὴν τοῦ θεοῦ δικαιοσύνην, καὶ τὴν ἰδίαν δικαιοσύνην⸃ ζητοῦντες στῆσαι, τῇ δικαιοσύνῃ τοῦ θεοῦ οὐχ ὑπετάγησαν. 4 Τέλος γὰρ νόμου χριστὸς εἰς δικαιοσύνην παντὶ τῷ πιστεύοντι. 5 Μωϋσῆς γὰρ γράφει *⸂τὴν δικαιοσύνην τὴν ἐκ *⸋τοῦ⸌ νόμου, ὅτι ὁ ποιήσας αὐτὰ ἄνθρωπος ζήσεται ἐν αὐτοῖς.⸃ 6 Ἡ δὲ ἐκ πίστεως δικαιοσύνη οὕτως λέγει, Μὴ εἴπῃς ἐν τῇ καρδίᾳ σου, Τίς ἀναβήσεται εἰς τὸν οὐρανόν;—τοῦτ᾽ ἔστιν χριστὸν καταγαγεῖν— 7 ἤ, Τίς καταβήσεται εἰς τὴν ἄβυσσον;—τοῦτ᾽ ἔστιν χριστὸν ἐκ νεκρῶν ἀναγαγεῖν. 8 Ἀλλὰ τί λέγει; Ἐγγύς σου τὸ ῥῆμά ἐστιν, ἐν τῷ στόματί σου καὶ ἐν τῇ καρδίᾳ σου· τοῦτ᾽ ἔστιν τὸ ῥῆμα τῆς πίστεως ὃ κηρύσσομεν· 9 ὅτι ἐὰν ὁμολογήσῃς *⸂ἐν τῷ στόματί σου κύριον Ἰησοῦν,⸃ καὶ πιστεύσῃς ἐν τῇ καρδίᾳ σου ὅτι ὁ θεὸς αὐτὸν ἤγειρεν ἐκ νεκρῶν, σωθήσῃ· 10 καρδίᾳ γὰρ πιστεύεται εἰς δικαιοσύνην, στόματι δὲ ὁμολογεῖται εἰς σωτηρίαν. 11 Λέγει γὰρ ἡ γραφή, Πᾶς ὁ πιστεύων ἐπ᾽ αὐτῷ οὐ καταισχυνθήσεται. 12 Οὐ γάρ ἐστιν διαστολὴ Ἰουδαίου τε καὶ Ἕλληνος· ὁ γὰρ αὐτὸς κύριος πάντων, πλουτῶν εἰς πάντας τοὺς ἐπικαλουμένους αὐτόν. 13 Πᾶς γὰρ ὃς ἂν ἐπικαλέσηται τὸ ὄνομα κυρίου σωθήσεται. 14 Πῶς οὖν *⸂ἐπικαλέσονται εἰς ὃν οὐκ ἐπίστευσαν; Πῶς δὲ πιστεύσουσιν οὗ οὐκ ἤκουσαν; Πῶς δὲ ἀκούσουσιν χωρὶς κηρύσσοντος; 15 Πῶς δὲ κηρύξουσιν⸃ ἐὰν μὴ ἀποσταλῶσιν; *⸂Καθὼς⸃ γέγραπται, Ὡς ὡραῖοι οἱ πόδες τῶν εὐαγγελιζομένων *⸋εἰρήνην, τῶν εὐαγγελιζομένων⸌ *⸋2 τὰ⸌ ἀγαθά. 16 Ἀλλ᾽ οὐ πάντες ὑπήκουσαν τῷ εὐαγγελίῳ. Ἠσαΐας γὰρ λέγει, Κύριε, τίς ἐπίστευσεν τῇ ἀκοῇ ἡμῶν; 17 Ἄρα ἡ πίστις ἐξ ἀκοῆς, ἡ δὲ ἀκοὴ διὰ ῥήματος *⸂θεοῦ.⸃ 18 Ἀλλὰ λέγω, μὴ οὐκ ἤκουσαν; Μενοῦνγε· Εἰς πᾶσαν τὴν γῆν ἐξῆλθεν ὁ φθόγγος αὐτῶν, καὶ εἰς τὰ πέρατα τῆς οἰκουμένης τὰ ῥήματα αὐτῶν. 19 Ἀλλὰ λέγω, μὴ *⸉οὐκ ἔγνω Ἰσραήλ;⸊ Πρῶτος Μωϋσῆς λέγει, Ἐγὼ παραζηλώσω ὑμᾶς ἐπ᾽ οὐκ ἔθνει, ἐπὶ ἔθνει ἀσυνέτῳ παροργιῶ ὑμᾶς. 20 Ἠσαΐας δὲ ἀποτολμᾷ καὶ λέγει, Εὑρέθην *⸂τοῖς ἐμὲ μὴ ζητοῦσιν, ἐμφανὴς ἐγενόμην τοῖς ἐμὲ μὴ ἐπερωτῶσιν.⸃ 21 Πρὸς δὲ τὸν Ἰσραὴλ λέγει, Ὅλην τὴν ἡμέραν ἐξεπέτασα τὰς χεῖράς μου πρὸς λαὸν ἀπειθοῦντα καὶ ἀντιλέγοντα.
* 10:1 ⸋ ἡ RP f 35 TR ¦ – TNT2 WH NA NIV SBL * 10:1 ⸂ τοῦ Ἰσραήλ RP f 35 TR ¦ αὐτῶν TNT2 WH NA NIV SBL * 10:1 ⸋2 ἐστιν RP f 35 TR ¦ – TNT2 WH NA NIV SBL * 10:3 ⸂ τὴν τοῦ θεοῦ δικαιοσύνην, καὶ τὴν ἰδίαν δικαιοσύνην RP f 35 TR NA27+28 NIV73 ¦ τὴν τοῦ θεοῦ δικαιοσύνην, καὶ τὴν ἰδίαν TNT2 WH NA25 NIV11 SBL * 10:5 ⸂ τὴν δικαιοσύνην … ὅτι ὁ ποιήσας αὐτὰ … ζήσεται ἐν αὐτοῖς RP f 35 TR NA27+28 NIV ¦ τὴν δικαιοσύνην … ὅτι ὁ ποιήσας αὐτὰ … ζήσεται ἐν αὐτῇ TNT2 ¦ ὅτι τὴν δικαιοσύνην … ὁ ποιήσας … ζήσεται ἐν αὐτῇ WH SBL ¦ ὅτι τὴν δικαιοσύνην … ὁ ποιήσας αὐτὰ … ζήσεται ἐν αὐτῇ NA25 * 10:5 ⸋ τοῦ RP f 35 TR NA27+28 NIV SBL ¦ – TNT2 WH NA25 * 10:9 ⸂ ἐν τῷ στόματί σου κύριον Ἰησοῦν RP f 35 TR TNT2 NA NIV SBL ¦ τὸ ῥῆμα ἐν τῷ στόματί σου ὅτι Κύριος Ἰησοῦς WH * 10:14 ⸂ ἐπικαλέσονται … πιστεύσουσιν … ἀκούσουσιν … κηρύξουσιν RP f 35 TR ¦ ἐπικαλέσωνται … πιστεύσωσιν … ἀκούσωσιν … κηρύξωσιν TNT2 WH NA NIV SBL * 10:15 ⸂ Καθὼς RP f 35 TR TNT2 NA27+28 NIV SBL ¦ Καθάπερ WH NA25 * 10:15 ⸋ εἰρήνην, τῶν εὐαγγελιζομένων RP f 35 TR ¦ – TNT2 WH NA NIV SBL * 10:15 ⸋2 τὰ RP f 35 TR NA27+28 NIV73 SBL ¦ – TNT2 WH NA25 NIV11 * 10:17 ⸂ θεοῦ RP f 35 TR ¦ χριστοῦ TNT2 WH NA NIV SBL * 10:19 ⸉ οὐκ ἔγνω Ἰσραήλ RP f 35 TR ¦ Ἰσραήλ οὐκ ἔγνω TNT2 WH NA NIV SBL * 10:20 ⸂ τοῖς ἐμὲ μὴ ζητοῦσιν … τοῖς ἐμὲ μὴ ἐπερωτῶσι(ν) RP f 35 TR WH NA25 NIV11 ¦ ἐν τοῖς ἐμὲ μὴ ζητοῦσιν … ἐν τοῖς ἐμὲ μὴ ἐπερωτῶσιν TNT2 ¦ ἐν τοῖς ἐμὲ μὴ ζητοῦσιν … τοῖς ἐμὲ μὴ ἐπερωτῶσιν NA27+28 NIV73 SBL