3
1 Τούτου χάριν ἐγὼ Παῦλος ὁ δέσμιος τοῦ χριστοῦ Ἰησοῦ ὑπὲρ ὑμῶν τῶν ἐθνῶν, 2 εἴγε ἠκούσατε τὴν οἰκονομίαν τῆς χάριτος τοῦ θεοῦ τῆς δοθείσης μοι εἰς ὑμᾶς, 3 *⸋ὅτι⸌ κατὰ ἀποκάλυψιν *⸂ἐγνώρισέν⸃ μοι τὸ μυστήριον, καθὼς προέγραψα ἐν ὀλίγῳ, 4 πρὸς ὃ δύνασθε ἀναγινώσκοντες νοῆσαι τὴν σύνεσίν μου ἐν τῷ μυστηρίῳ τοῦ χριστοῦ· 5 ὃ *⸆ ἑτέραις γενεαῖς οὐκ ἐγνωρίσθη τοῖς υἱοῖς τῶν ἀνθρώπων, ὡς νῦν ἀπεκαλύφθη τοῖς ἁγίοις ἀποστόλοις αὐτοῦ καὶ προφήταις ἐν πνεύματι· 6 εἶναι τὰ ἔθνη συγκληρονόμα καὶ σύσσωμα καὶ συμμέτοχα τῆς ἐπαγγελίας *⸋αὐτοῦ⸌ ἐν *⸂τῷ χριστῷ,⸃ διὰ τοῦ εὐαγγελίου, 7 οὗ *⸂ἐγενόμην⸃ διάκονος κατὰ *⸂2 τὴν δωρεὰν τῆς χάριτος τοῦ θεοῦ, τὴν δοθεῖσάν⸃ μοι κατὰ τὴν ἐνέργειαν τῆς δυνάμεως αὐτοῦ. 8 Ἐμοὶ τῷ ἐλαχιστοτέρῳ πάντων *⸆ ἁγίων ἐδόθη ἡ χάρις αὕτη, *⸋ἐν⸌ τοῖς ἔθνεσιν εὐαγγελίσασθαι *⸂τὸν ἀνεξιχνίαστον πλοῦτον⸃ τοῦ χριστοῦ, 9 καὶ φωτίσαι *⸋πάντας⸌ τίς ἡ *⸂οἰκονομία⸃ τοῦ μυστηρίου τοῦ ἀποκεκρυμμένου ἀπὸ τῶν αἰώνων ἐν τῷ θεῷ τῷ τὰ πάντα κτίσαντι *⸋2 διὰ Ἰησοῦ χριστοῦ,⸌ 10 ἵνα γνωρισθῇ νῦν ταῖς ἀρχαῖς καὶ ταῖς ἐξουσίαις ἐν τοῖς ἐπουρανίοις διὰ τῆς ἐκκλησίας ἡ πολυποίκιλος σοφία τοῦ θεοῦ, 11 κατὰ πρόθεσιν τῶν αἰώνων ἣν ἐποίησεν ἐν *⸂χριστῷ Ἰησοῦ τῷ κυρίῳ ἡμῶν·⸃ 12 ἐν ᾧ ἔχομεν τὴν παρρησίαν καὶ *⸋τὴν⸌ προσαγωγὴν ἐν πεποιθήσει διὰ τῆς πίστεως αὐτοῦ. 13 Διὸ αἰτοῦμαι μὴ ἐκκακεῖν ἐν ταῖς θλίψεσίν μου ὑπὲρ ὑμῶν, ἥτις ἐστὶν δόξα ὑμῶν.
14 Τούτου χάριν κάμπτω τὰ γόνατά μου πρὸς τὸν πατέρα *⸋τοῦ κυρίου ἡμῶν Ἰησοῦ χριστοῦ,⸌ 15 ἐξ οὗ πᾶσα πατριὰ ἐν οὐρανοῖς καὶ ἐπὶ γῆς ὀνομάζεται, 16 ἵνα δῴη ὑμῖν, κατὰ *⸂τὸν πλοῦτον⸃ τῆς δόξης αὐτοῦ, δυνάμει κραταιωθῆναι διὰ τοῦ πνεύματος αὐτοῦ εἰς τὸν ἔσω ἄνθρωπον, 17 κατοικῆσαι τὸν χριστὸν διὰ τῆς πίστεως ἐν ταῖς καρδίαις ὑμῶν· 18 ἐν ἀγάπῃ ἐρριζωμένοι καὶ τεθεμελιωμένοι ἵνα ἐξισχύσητε καταλαβέσθαι σὺν πᾶσιν τοῖς ἁγίοις τί τὸ πλάτος καὶ μῆκος καὶ *⸉βάθος καὶ ὕψος,⸊ 19 γνῶναί τε τὴν ὑπερβάλλουσαν τῆς γνώσεως ἀγάπην τοῦ χριστοῦ, ἵνα πληρωθῆτε εἰς πᾶν τὸ πλήρωμα τοῦ θεοῦ.
20 Τῷ δὲ δυναμένῳ ὑπὲρ πάντα ποιῆσαι ὑπερεκπερισσοῦ ὧν αἰτούμεθα ἢ νοοῦμεν, κατὰ τὴν δύναμιν τὴν ἐνεργουμένην ἐν ἡμῖν, 21 αὐτῷ ἡ δόξα ἐν τῇ ἐκκλησίᾳ *⸆ ἐν χριστῷ Ἰησοῦ, εἰς πάσας τὰς γενεὰς τοῦ αἰῶνος τῶν αἰώνων. Ἀμήν.
* 3:3 ⸋ ὅτι RP f 35 TR TNT2 WH NA NIV Ead ¦ – SBL * 3:3 ⸂ ἐγνώρισέν RP f 35 ¦ ἐγνώρισέ TR ¦ ἐγνωρίσθη TNT2 WH NA NIV SBL Ead * 3:5 ⸆ – RP f 35 TNT2 WH NA NIV SBL Ead ¦ ἐν TR * 3:6 ⸋ αὐτοῦ RP f 35 TR ¦ – TNT2 WH NA NIV SBL Ead * 3:6 ⸂ τῷ χριστῷ RP f 35 TR ¦ χριστῷ Ἰησοῦ TNT2 WH NA NIV SBL Ead * 3:7 ⸂ ἐγενόμην RP f 35 TR ¦ ἐγενήθην TNT2 WH NA NIV SBL Ead * 3:7 ⸂2 τὴν δωρεὰν τῆς χάριτος … τὴν δοθεῖσάν RP f 35 TR Ead ¦ τὴν δωρεὰν τῆς χάριτος … τῆς δοθείσης TNT2 WH NA NIV SBL * 3:8 ⸆ – RP f 35 TNT2 WH NA NIV SBL Ead ¦ τῶν TR * 3:8 ⸋ ἐν RP f 35 TR Ead ¦ – TNT2 WH NA NIV SBL * 3:8 ⸂ τὸν ἀνεξιχνίαστον πλοῦτον RP f 35 TR ¦ τὸ ἀνεξιχνίαστον πλοῦτος TNT2 WH NA NIV SBL Ead * 3:9 ⸋ πάντας RP f 35 TR TNT2 NA27+28 NIV SBL Ead ¦ – WH NA25 * 3:9 ⸂ οἰκονομία RP f 35 TNT2 WH NA NIV SBL Ead ¦ κοινωνία TR * 3:9 ⸋2 διὰ Ἰησοῦ χριστοῦ RP f 35 TR ¦ – TNT2 WH NA NIV SBL Ead * 3:11 ⸂ χριστῷ Ἰησοῦ τῷ κυρίῳ ἡμῶν RP f 35 TR ¦ τῷ χριστῷ Ἰησοῦ τῷ κυρίῳ ἡμῶν TNT2 WH NA NIV SBL Ead * 3:12 ⸋ τὴν RP f 35 TR Ead ¦ – TNT2 WH NA NIV SBL * 3:14 ⸋ τοῦ κυρίου ἡμῶν Ἰησοῦ χριστοῦ RP f 35 TR ¦ – TNT2 WH NA NIV SBL Ead * 3:16 ⸂ τὸν πλοῦτον RP f 35 TR ¦ τὸ πλοῦτος TNT2 WH NA NIV SBL Ead * 3:18 ⸉ βάθος καὶ ὕψος RP f 35 TR Ead ¦ ὕψος καὶ βάθος TNT2 WH NA NIV SBL * 3:21 ⸆ – RP f 35 TR Ead ¦ καὶ TNT2 WH NA NIV SBL