5
1 Πρεσβυτέρους *⸆ *⸋τοὺς⸌ ἐν ὑμῖν παρακαλῶ ὁ συμπρεσβύτερος καὶ μάρτυς τῶν τοῦ χριστοῦ παθημάτων, ὁ καὶ τῆς μελλούσης ἀποκαλύπτεσθαι δόξης κοινωνός· 2 ποιμάνατε τὸ ἐν ὑμῖν ποίμνιον τοῦ θεοῦ, *⸋ἐπισκοποῦντες⸌ μὴ ἀναγκαστῶς, ἀλλ᾽ ἑκουσίως· *⸆ μηδὲ αἰσχροκερδῶς, ἀλλὰ προθύμως· 3 μηδὲ ὡς κατακυριεύοντες τῶν κλήρων, ἀλλὰ τύποι γινόμενοι τοῦ ποιμνίου. 4 Καὶ φανερωθέντος τοῦ ἀρχιποίμενος, κομιεῖσθε τὸν ἀμαράντινον τῆς δόξης στέφανον.
5 Ὁμοίως, νεώτεροι, ὑποτάγητε πρεσβυτέροις· πάντες δὲ ἀλλήλοις *⸋ὑποτασσόμενοι,⸌ τὴν ταπεινοφροσύνην ἐγκομβώσασθε· ὅτι ὁ θεὸς ὑπερηφάνοις ἀντιτάσσεται, ταπεινοῖς δὲ δίδωσιν χάριν. 6 Ταπεινώθητε οὖν ὑπὸ τὴν κραταιὰν χεῖρα τοῦ θεοῦ, ἵνα ὑμᾶς ὑψώσῃ ἐν καιρῷ, 7 πᾶσαν τὴν μέριμναν ὑμῶν ἐπιρρίψαντες ἐπ᾽ αὐτόν, ὅτι αὐτῷ μέλει *⸂περὶ⸃ ὑμῶν.
8 Νήψατε, γρηγορήσατε· *⸆ ὁ ἀντίδικος ὑμῶν διάβολος, ὡς λέων ὠρυόμενος, *⸂περιπατεῖ⸃ ζητῶν *⸂2 τίνα καταπίῃ·⸃ 9 ᾧ ἀντίστητε στερεοὶ τῇ πίστει, εἰδότες τὰ αὐτὰ τῶν παθημάτων τῇ ἐν *⸆ κόσμῳ ὑμῶν ἀδελφότητι ἐπιτελεῖσθαι. 10 Ὁ δὲ θεὸς πάσης χάριτος, ὁ καλέσας *⸂ὑμᾶς⸃ εἰς τὴν αἰώνιον αὐτοῦ δόξαν ἐν *⸂2 χριστῷ Ἰησοῦ,⸃ ὀλίγον παθόντας αὐτὸς *⸂3 καταρτίσαι ὑμᾶς· στηρίξει, σθενώσει, θεμελιώσει.⸃ 11 Αὐτῷ *⸋ἡ δόξα καὶ⸌ τὸ κράτος εἰς τοὺς αἰῶνας *⸋2 τῶν αἰώνων.⸌ Ἀμήν.
12 Διὰ Σιλουανοῦ ὑμῖν τοῦ πιστοῦ ἀδελφοῦ, ὡς λογίζομαι, δι᾽ ὀλίγων ἔγραψα, παρακαλῶν καὶ ἐπιμαρτυρῶν ταύτην εἶναι ἀληθῆ χάριν τοῦ θεοῦ εἰς ἣν *⸂ἑστήκατε.⸃ 13 Ἀσπάζεται ὑμᾶς ἡ ἐν Βαβυλῶνι συνεκλεκτή, καὶ Μάρκος ὁ υἱός μου. 14 Ἀσπάσασθε ἀλλήλους ἐν φιλήματι ἀγάπης.
Εἰρήνη ὑμῖν πᾶσιν τοῖς ἐν *⸂χριστῷ Ἰησοῦ.⸃ *⸋Ἀμήν.⸌
* 5:1 ⸆ – RP f 35 TR NA28 ¦ οὖν TNT2 WH NA25+27 NIV SBL * 5:1 ⸋ τοὺς RP f 35 TR NA28 ¦ – TNT2 WH NA25+27 NIV SBL * 5:2 ⸋ ἐπισκοποῦντες RP f 35 TR TNT2 NA27+28 NIV SBL ¦ – WH NA25 * 5:2 ⸆ – RP f 35 TR WH ¦ κατὰ θεόν TNT2 NA NIV SBL * 5:5 ⸋ ὑποτασσόμενοι RP f 35 TR ¦ – TNT2 WH NA NIV SBL * 5:7 ⸂ περὶ RP TR TNT2 WH NA NIV SBL ¦ ὑπερ f 35 * 5:8 ⸆ – RP TNT2 WH NA NIV SBL ¦ ὅτι f 35 TR * 5:8 ⸂ περιπατεῖ RP TR TNT2 WH NA NIV SBL ¦ περιέρχεται f 35 * 5:8 ⸂2 τίνα καταπίῃ RP TR ¦ τίνα καταπιεῖν f 35 NA NIV SBL ¦ καταπιεῖν TNT2 WH * 5:9 ⸆ – RP f 35 TR NA28 ¦ τῷ TNT2 WH NA25+27 NIV SBL * 5:10 ⸂ ὑμᾶς RP f 35 TNT2 WH NA NIV SBL ¦ ἡμᾶς TR * 5:10 ⸂2 χριστῷ Ἰησοῦ RP f 35 TR TNT2 NA27 ¦ χριστῷ WH NA25+28 NIV SBL * 5:10 ⸂3 καταρτίσαι ὑμᾶς· στηρίξει, σθενώσει, θεμελιώσει RP ¦ καταρτίσαι ὑμᾶς· στηρίξαι, σθενώσαι, θεμελιώσαι f 35 TR ¦ καταρτίσει, στηρίξει, σθενώσει TNT2 WH ¦ καταρτίσει, στηρίξει, σθενώσει, θεμελιώσει NA NIV SBL * 5:11 ⸋ ἡ δόξα καὶ RP f 35 TR ¦ – TNT2 WH NA NIV SBL * 5:11 ⸋2 τῶν αἰώνων RP f 35 TR TNT2 NA25 NIV SBL ¦ – WH NA27+28 * 5:12 ⸂ ἑστήκατε RP f 35 TR ¦ στῆτε TNT2 WH NA NIV SBL * 5:14 ⸂ χριστῷ Ἰησοῦ RP f 35 TR ¦ χριστῷ TNT2 WH NA NIV SBL * 5:14 ⸋ Ἀμήν. RP f 35 TR ¦ – TNT2 WH NA NIV SBL