5
1 Ὅλως ἀκούεται ἐν ὑμῖν πορνεία, καὶ τοιαύτη πορνεία, ἥτις οὐδὲ ἐν τοῖς ἔθνεσιν *⸋ὀνομάζεται,⸌ ὥστε γυναῖκά τινα τοῦ πατρὸς ἔχειν. 2 Καὶ ὑμεῖς πεφυσιωμένοι ἐστέ, καὶ οὐχὶ μᾶλλον ἐπενθήσατε, ἵνα *⸂ἐξαρθῇ⸃ ἐκ μέσου ὑμῶν ὁ τὸ ἔργον τοῦτο *⸂2 ποιήσας.⸃ 3 Ἐγὼ μὲν γὰρ *⸂ὡς ἀπὼν τῷ σώματι παρὼν δὲ τῷ πνεύματι, ἤδη κέκρικα ὡς παρών,⸃ τὸν οὕτως τοῦτο κατεργασάμενον, 4 *⸂ἐν τῷ ὀνόματι τοῦ κυρίου ἡμῶν Ἰησοῦ χριστοῦ, συναχθέντων ὑμῶν καὶ τοῦ ἐμοῦ πνεύματος, σὺν τῇ δυνάμει τοῦ κυρίου ἡμῶν Ἰησοῦ χριστοῦ,⸃ 5 παραδοῦναι τὸν τοιοῦτον τῷ Σατανᾷ εἰς ὄλεθρον τῆς σαρκός, ἵνα τὸ πνεῦμα σωθῇ ἐν τῇ ἡμέρᾳ *⸂τοῦ κυρίου Ἰησοῦ.⸃ 6 Οὐ καλὸν τὸ καύχημα ὑμῶν. Οὐκ οἴδατε ὅτι μικρὰ ζύμη ὅλον τὸ φύραμα ζυμοῖ; 7 Ἐκκαθάρατε *⸆ τὴν παλαιὰν ζύμην, ἵνα ἦτε νέον φύραμα, καθώς ἐστε ἄζυμοι. Καὶ γὰρ τὸ Πάσχα ἡμῶν *⸋ὑπὲρ ἡμῶν⸌ ἐτύθη χριστός· 8 ὥστε ἑορτάζωμεν, μὴ ἐν ζύμῃ παλαιᾷ, μηδὲ ἐν ζύμῃ κακίας καὶ πονηρίας, ἀλλ᾽ ἐν ἀζύμοις εἰλικρινείας καὶ ἀληθείας.
9 Ἔγραψα ὑμῖν ἐν τῇ ἐπιστολῇ μὴ συναναμίγνυσθαι πόρνοις· 10 *⸋καὶ⸌ οὐ πάντως τοῖς πόρνοις τοῦ κόσμου τούτου *⸂ἢ τοῖς πλεονέκταις, ἢ ἅρπαξιν,⸃ ἢ εἰδωλολάτραις· ἐπεὶ ὀφείλετε ἄρα ἐκ τοῦ κόσμου ἐξελθεῖν. 11 *⸂Νῦν⸃ δὲ ἔγραψα ὑμῖν μὴ συναναμίγνυσθαι, ἐάν τις ἀδελφὸς ὀνομαζόμενος ᾖ πόρνος, ἢ πλεονέκτης, ἢ εἰδωλολάτρης, ἢ λοίδορος, ἢ μέθυσος, ἢ ἅρπαξ· τῷ τοιούτῳ μηδὲ συνεσθίειν. 12 Τί γάρ μοι *⸋καὶ⸌ τοὺς ἔξω κρίνειν; Οὐχὶ τοὺς ἔσω ὑμεῖς κρίνετε; 13 Τοὺς δὲ ἔξω ὁ θεὸς *⸂κρινεῖ.⸃ *⸋Καὶ⸌ *⸂2 ἐξαρεῖτε⸃ τὸν πονηρὸν ἐξ ὑμῶν αὐτῶν.
* 5:1 ⸋ ὀνομάζεται RP f 35 TR ¦ – TNT2 WH NA NIV SBL * 5:2 ⸂ ἐξαρθῇ RP f 35 TR ¦ ἀρθῇ TNT2 WH NA NIV SBL * 5:2 ⸂2 ποιήσας RP f 35 TR TNT2 SBL ¦ πράξας WH NA NIV * 5:3 ⸂ ὡς ἀπὼν … ὡς παρών RP f 35 TR ¦ ἀπὼν … ὡς παρών TNT2 WH NA NIV SBL * 5:4 ⸂ ἐν τῷ ὀνόματι τοῦ κυρίου ἡμῶν Ἰησοῦ χριστοῦ … σὺν τῇ δυνάμει τοῦ κυρίου ἡμῶν Ἰησοῦ χριστοῦ RP f 35 TR ¦ ἐν τῷ ὀνόματι τοῦ κυρίου ἡμῶν Ἰησοῦ … σὺν τῇ δυνάμει τοῦ κυρίου ἡμῶν Ἰησοῦ TNT2 WH NA27+28 NIV SBL ¦ ἐν τῷ ὀνόματι τοῦ κυρίου Ἰησοῦ … σὺν τῇ δυνάμει τοῦ κυρίου ἡμῶν Ἰησοῦ NA25 * 5:5 ⸂ τοῦ κυρίου Ἰησοῦ RP f 35 TR TNT2 ¦ τοῦ κυρίου WH NA NIV SBL * 5:7 ⸆ – RP TNT2 WH NA NIV SBL ¦ οὖν f 35 TR * 5:7 ⸋ ὑπὲρ ἡμῶν RP f 35 TR ¦ – TNT2 WH NA NIV SBL * 5:10 ⸋ καὶ RP f 35 TR ¦ – TNT2 WH NA NIV SBL * 5:10 ⸂ ἢ τοῖς πλεονέκταις, ἢ ἅρπαξιν RP f 35 TR ¦ ἢ τοῖς πλεονέκταις καὶ ἅρπαξιν TNT2 WH NA NIV SBL * 5:11 ⸂ Νῦν RP TNT2 WH NA NIV SBL ¦ Νυνὶ f 35 TR * 5:12 ⸋ καὶ RP f 35 TR ¦ – TNT2 WH NA NIV SBL * 5:13 ⸂ κρινεῖ RP f 35 TR NA NIV ¦ κρίνει TNT2 WH SBL * 5:13 ⸋ Καὶ RP f 35 TR ¦ – TNT2 WH NA NIV SBL * 5:13 ⸂2 ἐξαρεῖτε RP f 35 TR ¦ ἐξάρατε TNT2 WH NA NIV SBL