25
1 Τότε ὁμοιωθήσεται ἡ βασιλεία τῶν οὐρανῶν δέκα παρθένοις, αἵτινες λαβοῦσαι τὰς λαμπάδας *⸂αὐτῶν⸃ ἐξῆλθον εἰς *⸂2 ἀπάντησιν⸃ τοῦ νυμφίου. 2 *⸂Πέντε δὲ *⸉ἦσαν ἐξ αὐτῶν⸊ φρόνιμοι, καὶ αἱ πέντε μωραί.⸃ 3 *⸂Αἵτινες μωραί,⸃ λαβοῦσαι τὰς λαμπάδας *⸂2 αὐτῶν,⸃ οὐκ ἔλαβον μεθ᾽ ἑαυτῶν ἔλαιον· 4 αἱ δὲ φρόνιμοι ἔλαβον ἔλαιον ἐν τοῖς ἀγγείοις *⸋αὐτῶν⸌ μετὰ τῶν λαμπάδων *⸂αὐτῶν.⸃ 5 Χρονίζοντος δὲ τοῦ νυμφίου, ἐνύσταξαν πᾶσαι καὶ ἐκάθευδον. 6 Μέσης δὲ νυκτὸς κραυγὴ γέγονεν, Ἰδού, ὁ νυμφίος *⸋ἔρχεται,⸌ ἐξέρχεσθε εἰς ἀπάντησιν *⸋2 αὐτοῦ.⸌ 7 Τότε ἠγέρθησαν πᾶσαι αἱ παρθένοι ἐκεῖναι, καὶ ἐκόσμησαν τὰς λαμπάδας *⸂αὐτῶν.⸃ 8 Αἱ δὲ μωραὶ ταῖς φρονίμοις εἶπον, Δότε ἡμῖν ἐκ τοῦ ἐλαίου ὑμῶν, ὅτι αἱ λαμπάδες ἡμῶν σβέννυνται. 9 Ἀπεκρίθησαν δὲ αἱ φρόνιμοι, λέγουσαι, Μήποτε *⸂οὐκ⸃ ἀρκέσῃ ἡμῖν καὶ ὑμῖν· πορεύεσθε *⸋δὲ⸌ μᾶλλον πρὸς τοὺς πωλοῦντας καὶ ἀγοράσατε ἑαυταῖς. 10 Ἀπερχομένων δὲ αὐτῶν ἀγοράσαι, ἦλθεν ὁ νυμφίος· καὶ αἱ ἕτοιμοι εἰσῆλθον μετ᾽ αὐτοῦ εἰς τοὺς γάμους, καὶ ἐκλείσθη ἡ θύρα. 11 Ὕστερον δὲ ἔρχονται καὶ αἱ λοιπαὶ παρθένοι, λέγουσαι, Κύριε, κύριε, ἄνοιξον ἡμῖν. 12 Ὁ δὲ ἀποκριθεὶς εἶπεν, Ἀμὴν λέγω ὑμῖν, οὐκ οἶδα ὑμᾶς. 13 Γρηγορεῖτε οὖν, ὅτι οὐκ οἴδατε τὴν ἡμέραν οὐδὲ τὴν ὥραν, *⸋ἐν ᾗ ὁ υἱὸς τοῦ ἀνθρώπου ἔρχεται.⸌
14 Ὥσπερ γὰρ ἄνθρωπος ἀποδημῶν ἐκάλεσεν τοὺς ἰδίους δούλους, καὶ παρέδωκεν αὐτοῖς τὰ ὑπάρχοντα αὐτοῦ· 15 καὶ ᾧ μὲν ἔδωκεν πέντε τάλαντα, ᾧ δὲ δύο, ᾧ δὲ ἕν, ἑκάστῳ κατὰ τὴν ἰδίαν δύναμιν· καὶ ἀπεδήμησεν εὐθέως. 16 Πορευθεὶς *⸋δὲ⸌ ὁ τὰ πέντε τάλαντα λαβὼν εἰργάσατο ἐν αὐτοῖς, καὶ *⸂ἐποίησεν⸃ ἄλλα πέντε *⸋2 τάλαντα.⸌ 17 Ὡσαύτως *⸋καὶ⸌ ὁ τὰ δύο ἐκέρδησεν *⸋2 καὶ αὐτὸς⸌ ἄλλα δύο. 18 Ὁ δὲ τὸ ἓν λαβὼν ἀπελθὼν ὤρυξεν *⸂ἐν τῇ γῇ,⸃ καὶ *⸂2 ἀπέκρυψεν⸃ τὸ ἀργύριον τοῦ κυρίου αὐτοῦ. 19 Μετὰ δὲ *⸉χρόνον πολὺν⸊ ἔρχεται ὁ κύριος τῶν δούλων ἐκείνων, καὶ συναίρει *⸉2 μετ᾽ αὐτῶν λόγον.⸊ 20 Καὶ προσελθὼν ὁ τὰ πέντε τάλαντα λαβὼν προσήνεγκεν ἄλλα πέντε τάλαντα, λέγων, Κύριε, πέντε τάλαντά μοι παρέδωκας· ἴδε, ἄλλα πέντε τάλαντα ἐκέρδησα *⸋ἐπ᾽ αὐτοῖς.⸌ 21 Ἔφη *⸋δὲ⸌ αὐτῷ ὁ κύριος αὐτοῦ, Εὖ, δοῦλε ἀγαθὲ καὶ πιστέ, ἐπὶ ὀλίγα ἦς πιστός, ἐπὶ πολλῶν σε καταστήσω· εἴσελθε εἰς τὴν χαρὰν τοῦ κυρίου σου. 22 Προσελθὼν *⸋δὲ⸌ καὶ ὁ τὰ δύο τάλαντα *⸋2 λαβὼν⸌ εἶπεν, Κύριε, δύο τάλαντά μοι παρέδωκας· ἴδε, ἄλλα δύο τάλαντα ἐκέρδησα *⸋3 ἐπ᾽ αὐτοῖς.⸌ 23 Ἔφη αὐτῷ ὁ κύριος αὐτοῦ, Εὖ, δοῦλε ἀγαθὲ καὶ πιστέ, ἐπὶ ὀλίγα ἦς πιστός, ἐπὶ πολλῶν σε καταστήσω· εἴσελθε εἰς τὴν χαρὰν τοῦ κυρίου σου. 24 Προσελθὼν δὲ καὶ ὁ τὸ ἓν τάλαντον εἰληφὼς εἶπεν, Κύριε, ἔγνων σε ὅτι σκληρὸς εἶ ἄνθρωπος, θερίζων ὅπου οὐκ ἔσπειρας, καὶ συνάγων ὅθεν οὐ διεσκόρπισας· 25 καὶ φοβηθείς, ἀπελθὼν ἔκρυψα τὸ τάλαντόν σου ἐν τῇ γῇ· ἴδε, ἔχεις τὸ σόν. 26 Ἀποκριθεὶς δὲ ὁ κύριος αὐτοῦ εἶπεν αὐτῷ, Πονηρὲ δοῦλε καὶ ὀκνηρέ, ᾔδεις ὅτι θερίζω ὅπου οὐκ ἔσπειρα, καὶ συνάγω ὅθεν οὐ διεσκόρπισα· 27 ἔδει *⸉οὖν σε⸊ βαλεῖν *⸂τὸ ἀργύριόν⸃ μου τοῖς τραπεζίταις, καὶ ἐλθὼν ἐγὼ ἐκομισάμην ἂν τὸ ἐμὸν σὺν τόκῳ. 28 Ἄρατε οὖν ἀπ᾽ αὐτοῦ τὸ τάλαντον, καὶ δότε τῷ ἔχοντι τὰ δέκα τάλαντα. 29 Τῷ γὰρ ἔχοντι παντὶ δοθήσεται, καὶ περισσευθήσεται· *⸂ἀπὸ δὲ τοῦ⸃ μὴ ἔχοντος, καὶ ὃ *⸂2 ἔχει,⸃ ἀρθήσεται ἀπ᾽ αὐτοῦ. 30 Καὶ τὸν ἀχρεῖον δοῦλον *⸂ἐκβάλετε⸃ εἰς τὸ σκότος τὸ ἐξώτερον. Ἐκεῖ ἔσται ὁ κλαυθμὸς καὶ ὁ βρυγμὸς τῶν ὀδόντων.
31 Ὅταν δὲ ἔλθῃ ὁ υἱὸς τοῦ ἀνθρώπου ἐν τῇ δόξῃ αὐτοῦ, καὶ πάντες οἱ *⸋ἅγιοι⸌ ἄγγελοι μετ᾽ αὐτοῦ, τότε καθίσει ἐπὶ θρόνου δόξης αὐτοῦ, 32 καὶ *⸂συναχθήσεται⸃ ἔμπροσθεν αὐτοῦ πάντα τὰ ἔθνη, καὶ ἀφοριεῖ αὐτοὺς ἀπ᾽ ἀλλήλων, ὥσπερ ὁ ποιμὴν ἀφορίζει τὰ πρόβατα ἀπὸ τῶν ἐρίφων· 33 καὶ στήσει τὰ μὲν πρόβατα ἐκ δεξιῶν αὐτοῦ, τὰ δὲ ἐρίφια ἐξ εὐωνύμων. 34 Τότε ἐρεῖ ὁ βασιλεὺς τοῖς ἐκ δεξιῶν αὐτοῦ, Δεῦτε, οἱ εὐλογημένοι τοῦ πατρός μου, κληρονομήσατε τὴν ἡτοιμασμένην ὑμῖν βασιλείαν ἀπὸ καταβολῆς κόσμου. 35 Ἐπείνασα γάρ, καὶ ἐδώκατέ μοι φαγεῖν· ἐδίψησα, καὶ ἐποτίσατέ με· ξένος ἤμην, καὶ συνηγάγετέ με· 36 γυμνός, καὶ περιεβάλετέ με· ἠσθένησα, καὶ ἐπεσκέψασθέ με· ἐν φυλακῇ ἤμην, καὶ ἤλθετε πρός με. 37 Τότε ἀποκριθήσονται αὐτῷ οἱ δίκαιοι, λέγοντες, Κύριε, πότε σὲ εἴδομεν πεινῶντα, καὶ ἐθρέψαμεν; Ἢ διψῶντα, καὶ ἐποτίσαμεν; 38 Πότε δέ σε εἴδομεν ξένον, καὶ συνηγάγομεν; Ἢ γυμνόν, καὶ περιεβάλομεν; 39 Πότε δέ σε εἴδομεν *⸂ἀσθενῆ,⸃ ἢ ἐν φυλακῇ, καὶ ἤλθομεν πρός σε; 40 Καὶ ἀποκριθεὶς ὁ βασιλεὺς ἐρεῖ αὐτοῖς, Ἀμὴν λέγω ὑμῖν, ἐφ᾽ ὅσον ἐποιήσατε ἑνὶ τούτων τῶν ἀδελφῶν μου τῶν ἐλαχίστων, ἐμοὶ ἐποιήσατε. 41 Τότε ἐρεῖ καὶ τοῖς ἐξ εὐωνύμων, Πορεύεσθε ἀπ᾽ ἐμοῦ, *⸋οἱ⸌ κατηραμένοι, εἰς τὸ πῦρ τὸ αἰώνιον, τὸ ἡτοιμασμένον τῷ διαβόλῳ καὶ τοῖς ἀγγέλοις αὐτοῦ. 42 Ἐπείνασα γάρ, καὶ οὐκ ἐδώκατέ μοι φαγεῖν· *⸆ ἐδίψησα, καὶ οὐκ ἐποτίσατέ με· 43 ξένος ἤμην, καὶ οὐ συνηγάγετέ με· γυμνός, καὶ οὐ περιεβάλετέ με· ἀσθενής, καὶ ἐν φυλακῇ, καὶ οὐκ ἐπεσκέψασθέ με. 44 Τότε ἀποκριθήσονται *⸆ καὶ αὐτοί, λέγοντες, Κύριε, πότε σὲ εἴδομεν πεινῶντα, ἢ διψῶντα, ἢ ξένον, ἢ γυμνόν, ἢ ἀσθενῆ, ἢ ἐν φυλακῇ, καὶ οὐ διηκονήσαμέν σοι; 45 Τότε ἀποκριθήσεται αὐτοῖς, λέγων, Ἀμὴν λέγω ὑμῖν, ἐφ᾽ ὅσον οὐκ ἐποιήσατε ἑνὶ τούτων τῶν ἐλαχίστων, οὐδὲ ἐμοὶ ἐποιήσατε. 46 Καὶ ἀπελεύσονται οὗτοι εἰς κόλασιν αἰώνιον· οἱ δὲ δίκαιοι εἰς ζωὴν αἰώνιον.
* 25:1 ⸂ αὐτῶν RP f 35 TR ¦ ἑαυτῶν TNT2 WH NA NIV SBL * 25:1 ⸂2 ἀπάντησιν RP f 35 TR ¦ ὑπάντησιν TNT2 WH NA NIV SBL * 25:2 ⸂ Πέντε … φρόνιμοι, καὶ αἱ πέντε μωραί RP f 35 TR ¦ Πέντε … μωραὶ, καὶ πέντε φρόνιμοι TNT2 WH NA NIV SBL * 25:2 ⸉ ἦσαν ἐξ αὐτῶν RP f 35 TR ¦ ἐξ αὐτῶν ἦσαν TNT2 WH NA NIV SBL * 25:3 ⸂ Αἵτινες μωραί RP f 35 TR ¦ Αἱ γὰρ μωραί TNT2 WH NA NIV SBL * 25:3 ⸂2 αὐτῶν RP f 35 TNT2 WH NA27+28 NIV SBL ¦ ἑαυτῶν TR ¦ – NA25 * 25:4 ⸋ αὐτῶν RP f 35 TR ¦ – TNT2 WH NA NIV SBL * 25:4 ⸂ αὐτῶν RP f 35 TR TNT2 ¦ ἑαυτῶν WH NA NIV SBL * 25:6 ⸋ ἔρχεται RP f 35 TR ¦ – TNT2 WH NA NIV SBL * 25:6 ⸋2 αὐτοῦ RP f 35 TR TNT2 NA27+28 NIV SBL ¦ – WH NA25 * 25:7 ⸂ αὐτῶν RP f 35 TR ¦ ἑαυτῶν TNT2 WH NA NIV SBL * 25:9 ⸂ οὐκ RP f 35 TR ¦ οὐ μὴ TNT2 WH NA NIV SBL * 25:9 ⸋ δὲ RP f 35 TR ¦ – TNT2 WH NA NIV SBL * 25:13 ⸋ ἐν ᾗ ὁ υἱὸς τοῦ ἀνθρώπου ἔρχεται RP f 35 TR ¦ – TNT2 WH NA NIV SBL * 25:16 ⸋ δὲ RP f 35 TR TNT2 ¦ – WH NA NIV SBL * 25:16 ⸂ ἐποίησεν RP f 35 TR ¦ ἐκέρδησεν TNT2 WH NA NIV SBL * 25:16 ⸋2 τάλαντα RP f 35 TR ¦ – TNT2 WH NA NIV SBL * 25:17 ⸋ καὶ RP f 35 TR TNT2 ¦ – WH NA NIV SBL * 25:17 ⸋2 καὶ αὐτὸς RP f 35 TR ¦ – TNT2 WH NA NIV SBL * 25:18 ⸂ ἐν τῇ γῇ RP f 35 TR ¦ γῆν TNT2 WH NA NIV SBL * 25:18 ⸂2 ἀπέκρυψεν RP f 35 ¦ ἀπέκρυψε TR ¦ ἔκρυψεν TNT2 WH NA NIV SBL * 25:19 ⸉ χρόνον πολὺν RP f 35 TR ¦ πολὺν χρόνον TNT2 WH NA NIV SBL * 25:19 ⸉2 μετ᾽ αὐτῶν λόγον RP f 35 TR ¦ λόγον μετ᾽ αὐτῶν TNT2 WH NA NIV SBL * 25:20 ⸋ ἐπ᾽ αὐτοῖς RP f 35 TR ¦ – TNT2 WH NA NIV SBL * 25:21 ⸋ δὲ RP f 35 TR ¦ – TNT2 WH NA NIV SBL * 25:22 ⸋ δὲ RP f 35 TR TNT2 NA27+28 NIV73 SBL ¦ – WH NA25 NIV11 * 25:22 ⸋2 λαβὼν RP f 35 TR ¦ – TNT2 WH NA NIV SBL * 25:22 ⸋3 ἐπ᾽ αὐτοῖς RP f 35 TR ¦ – TNT2 WH NA NIV SBL * 25:27 ⸉ οὖν σε RP f 35 TR ¦ σε οὖν TNT2 WH NA NIV SBL * 25:27 ⸂ τὸ ἀργύριόν RP f 35 TR TNT2 ¦ τὰ ἀργύριά WH NA NIV SBL * 25:29 ⸂ ἀπὸ δὲ τοῦ RP f 35 TR ¦ τοῦ δὲ TNT2 WH NA NIV SBL * 25:29 ⸂2 ἔχει RP TR TNT2 WH NA NIV SBL ¦ δοκεῖ ἔχειν f 35 * 25:30 ⸂ ἐκβάλετε RP f 35 TNT2 WH NA NIV SBL ¦ ἐκβάλλετε TR * 25:31 ⸋ ἅγιοι RP f 35 TR ¦ – TNT2 WH NA NIV SBL * 25:32 ⸂ συναχθήσεται RP f 35 TR ¦ συναχθήσονται TNT2 WH NA NIV SBL * 25:39 ⸂ ἀσθενῆ RP f 35 TR ¦ ἀσθενοῦντα TNT2 WH NA NIV SBL * 25:41 ⸋ οἱ RP f 35 TR TNT2 NA27+28 NIV SBL ¦ – WH NA25 * 25:42 ⸆ – RP f 35 TR TNT2 NA NIV SBL ¦ καὶ WH * 25:44 ⸆ – RP f 35 TNT2 WH NA NIV SBL ¦ αὐτῷ TR